Jul 01,2017
మార్కెట్లోకి కొత్త 'పల్సర్‌-160'
న్యూఢిల్లీ: దేశీయ ఆటోమొబైల్‌ తయారీ సంస్థ బజాజ్‌ ఆటో సరికొత్త పల్సర్‌ వాహనాన్ని మార్కెట్లోకి తీసుకొచ్చింది. 'పల్సర్‌ ఎన్‌ఎస్‌-160' పేరుతో దీనిని అందుబాటులోకి తెచ్చింది. 160సీసీ ఇంజిన్‌ సామర్థ్యం గల ఈ ద్విచక్రవానం ధర రూ.80,648 (ముంబయి ఎక్స్‌షోరూం)గా కంపెనీ నిర్ణయించింది. సరికొత్త హంగులు, అంతర్జాతీయ స్టయిల్‌లో ఈ బైక్‌ను కంపెనీ తీర్చిదిద్దింది. 160సీసీ సామర్థ్యం, 15.3 బీహెచ్‌పీ పవర్‌, 14.6 ఎన్‌ఎం టార్క్‌, 5-స్పీడ్‌ గేర్ల బాక్స్‌ తదితర ఫీచర్లు ఈ కొత్తబైక్‌లో ఉండనున్నాయి. 'ఈ రోజుల్లో 70శాతం స్పోర్ట్స్‌ బైక్‌లు 150 నుంచి 160సీసీ సామర్థ్యం గలవే. అందుకే వినియోగదారులను ఆకట్టుకునేందుకు పల్సర్‌ ఎన్‌ఎస్‌160 బైక్‌ను తీసుకొచ్చామనిబజాజ్‌ ఆటో ప్రెసిడెంట్‌ ఎరిక్‌ వాస్‌ అన్నారు. సామర్థ్యంతో పాటు అత్యాధునిక సాంకేతికతో కూడిన బైక్‌ను రూపొందించడం కూడా అవసరమే. ఈ సరికొత్త పల్సర్‌ ఎన్‌ఎస్‌160 సూపర్‌ పవర్‌ను ఇస్తుంది' అని ఎరిక్‌ వాస్‌ అన్నారు
మీ స్నేహితులకు రికమెండ్ చెయ్యండి